บลจ.ยูโอบีตั้งเป้าโต20%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

เพิ่มสินค้ารองรับเงินฝากซบ คลอดกองทุนหุ้นเหมืองทอง
โพสต์ทูเดย์ — บลจ.ยูโอบี ปั๊มเป้าโต 20% ส่งกองทุนใหม่ลงทุนหุ้นธุรกิจเหมืองแร่ ถลุงทองคำ ลุ้นรับราคาทองยังวิ่ง ความต้องการสูง
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บริษัทตั้งเป้าเพิ่มสินทรัพย์ภายใต้การบริหาร (เอยูเอ็ม) ในปีนี้เติบโต 20% จากสิ้นปีที่ผ่านมาอยู่ที่ 5.38 หมื่นล้านบาท เป็น 6.46.5 หมื่นล้านบาท จากสิ้นปี 2553 กองทุนรวมมีสินทรัพย์ 3.9 หมื่นล้านบาท กองทุนสำรองเลี้ยงชีพ 9,060 ล้านบาท และกองทุนส่วนบุคคล 5,000 ล้านบาท
“ภาพรวมธุรกิจกองทุนน่าจะได้รับอานิสงส์จากการเปิดใช้เกณฑ์ของสถาบันคุ้มครองเงินฝากเช่นเดียวกับต่างประเทศ เมื่อมีมาตรการเกิดขึ้นนักลงทุนและผู้ออมเงินจะมีการโยกเงินบางส่วนจากการฝากเงินในธนาคารมาลงทุนสินทรัพย์ประเภทกองทุนระยะสั้น หรือกองทุนพันธบัตรต่างๆ ขณะเดียวกันการออกกองทุนไปลงทุนต่างประเทศที่มีรูปแบบหลากหลายเป็นทางเลือกให้แก่ลูกค้ากองทุนส่วนบุคคลได้” นายวนา กล่าว
อย่างไรก็ตาม ในปีนี้บริษัทจะเน้นเพิ่มสินทรัพย์ของกองทุนส่วนบุคคลต่อเนื่องจากสิ้นปี 2553 เพิ่มขึ้นเท่าตัวจาก 2,500 ล้านบาท ในปี 2552 เป็น 5,000 ล้านบาท และในปีนี้เป้าหมายแตะ 1 หมื่นล้านบาท โดยปีที่ผ่านมาเติบโตได้ดีจากการนำเสนอกองทุนเพื่อไปลงทุนต่างประเทศที่หลากหลายให้แก่ลูกค้า เพราะลูกค้านิติบุคคลเมื่อเห็นโอกาสก็จะลงทุนได้เร็ว และในปีนี้จะนำเสนออย่างต่อเนื่อง
สำหรับกองทุนสำรองเลี้ยงชีพจะขยายตลาดลูกค้ารัฐวิสาหกิจเพิ่มขึ้น รวมทั้งจับมือธนาคารยูโอบีให้บริการแก่ลูกค้าอย่างครบวงจร
อย่างไรก็ตาม ในช่วง 1 เดือนที่ผ่านมา AUM ของทั้งอุตสาหกรรมชะลอตัวลงเล็กน้อย จากเมื่อต้นปีที่อยู่ที่ 2.031 ล้านล้านบาทมาเป็น 2.008 ล้านบาท เมื่อวันที่ 4 ก.พ. 2554 ซึ่งถือเป็นการปรับลง 1.16% แต่เชื่อว่าสถานการณ์นี้จะเกิดไม่นานนักและกลับมาขยายตัวได้ต่อ นายวนา กล่าวว่า สำหรับแผนการออกกองทุนใหม่ในวันที่ 2128 ก.พ.นี้ บริษัทจะเปิดขายกองทุนเปิด ยูโอบี สมาร์ทโกลด์แอนด์ ไมน์นิ่ง อีควิตี้ ผ่านกองทุนหลักคือ กองทุนยูไนเต็ด โกลด์ แอนด์ เจเนอรัล ของ บลจ.ยูโอบี (สิงคโปร์) ที่เน้นลงทุนในกองทุนรวมหมวดอุตสาหกรรม ที่มุ่งลงทุนเฉพาะเจาะจงในกลุ่มอุตสาหกรรมการทำเหมืองแร่หรือถลุงแร่ทองคำเป็นหลัก ขนาดกองทุน 1,400 ล้านบาท ลงทุนขั้นต่ำ 1 หมื่นบาท
“เรามองว่าทองคำยังมีความต้องการอยู่มาก แม้ราคาจะอ่อนตัวลงมา แต่จะมีแรงรับจากธนาคารชาติต่างๆ ที่นำไปเป็นเงินทุนสำรองประเทศดังนั้นหากทองปรับตัวลงก็มีแรงรับ” นายวนา กล่าว
สำหรับกองทุนเปิดยูโอบี อินคัม เดลี เน้นลงทุนตราสารหนี้ทั้งภาครัฐและเอกชน เปิดขายไปเมื่อเดือนม.ค.ที่ผ่านมา ได้รับการตอบรับที่ดี ซึ่งเพิ่มโอกาสรับผลตอบแทนอย่างสม่ำเสมอและเปิดให้ซื้อขายทุกวันทำการ กองทุนหลักจัดตั้งมีขนาดสินทรัพย์ประมาณ 270 ล้านเหรียญสหรัฐหรือประมาณ6,000 ล้านบาท 
สำหรับแนวโน้มตลาดหุ้นไทยยังอยู่ในช่วงของการพักฐาน หลังจากหุ้นขึ้นมา 2 ปีติด แต่ด้วยปัจจัยพื้นฐานและเศรษฐกิจที่ยังมีแนวโน้มเติบโตและเอเชียยังเป็นที่น่าสนใจในการลงทุน จึงเชื่อว่าดัชนีไม่น่าหลุดระดับ 900 จุด โดยอาจอยู่แถว 900 จุดต้นๆ ส่วนกรอบบนมองไว้ที่ 1,1001,200 จุด และในปีนี้ตลาดหุ้นจะได้รับอานิสงส์จากการเลือกตั้ง ซึ่งปกติจะปรับตัวเพิ่มขึ้น ส่วนกรณีทหารไทยปะทะทหารกัมพูชา เชื่อว่าจะเจรจากันได้ในที่สุด